Obra-kontratuen administrazio-klausula partikularren agiria

Prozedura irekia

- aplikatzeak bere gain hartutako betebeharrak eta ez-betetzeen ondorioak nahitaez betetzearen arloan ere.

Betebehar horiek onartzen ez badira, baldintza-agiri honetako 33.1.k klausulan adierazitako ondorioak izango dira, kontratua formalizatu ondoren.

#### 30.- KONTRATUA BETEARAZTEAREKIN ZERIKUSIA DUTEN BESTE KLAUSULA BATZUK

##### 30.1.- Kontratu-dokumentuetan eta jarraibideetan ezarritakoa betetzea.

Obrak egitean, zorrotz beteko da baldintza orokorren 2. klausulan jasotako kontratu- dokumentuetan xedatuta dagoena, baita kontratistaren eskaintza eta zuzendaritza teknikoak alderdi teknikoan hori egiteko edo interpretatzeko kontratistari emandako jarraibideetan ezarrita dagoena ere. Jarraibide horiek Agindu-liburuan agerraraziko dira. Nahiz eta ez ezagutu kontratuaren zehaztasunak, kontratuari erantsitako dokumentuak (haren osagai baitira) edo administrazioak onetsitako jarraibide, baldintza-agiri edo arauak, horrek ez du kontratista salbuesten horiek guztiak bete beharretik.

##### 30.2.- Kontratistaren erantzukizuna.

Obrak garatzeko denboran, eta kontratuko berme-epea bete arte, kontratista da eraikuntzan ager daitezkeen akats guztien erantzule. Eraikuntza-lanak egin bitartean botere adjudikatzailearen ordezkaritzak obrako zati eta unitateak edo erabilitako materialak aztertu izanak ez du kontratista erantzukizunetik salbuetsiko, ezta eskubiderik emango ere, nahiz eta obrako zati eta unitate horiek eta material horiek neurketa eta ziurtagiri partzialetan sartuta egon, bazter utzita SPKLren 196.2 artikuluan aurreikusitako kasuak. Berme-epea amaitu ondoren, hamabost (15) urteko epean, harreratik aurrera zenbatuta, betearazteko epean eta berme-epean detektatu ez ziren eraikuntzako ezkutuko akatsengatik, kontratistak erantzun beharko die kalte-galerei, kontratistak kontratua bete ez izanagatik gertatu badira, SPKLren 244. artikuluaren arabera. Lan akastunak edo gaizki egindakoak eraitsi eta berriro eraikitzeari eta horien gastuei dagokienez, AKOAren 44. klausulan ezarritakoa aplikatuko da. Kontratua betearazteak eskatzen dituen eragiketen ondorioz hirugarrenei kalte-galerak sortuz gero, kontratistak kalte-ordaina eman beharko du, SPKLren 196.2 artikuluan aurreikusitako kasuetan izan ezik.

##### 30.3.- Lankidetza.

Kontratistak kontratuaren objektua behar bezala garatzeko eta betetzeko beharrezkoak diren zerbitzu profesionalak eman behar dizkio botere adjudikatzaileari, inolako kostu gehigarririk gabe, adibidez azalpen- bileretara joatea, jendeari informazioa ematea…, eta prestazioa zein lekutan egiten den, horietarako sarbide librea ematea zuzendaritza teknikoari.

##### 30.4.- Baimenak, lizentziak eta gastu eta zergak.

Kontratistak obra gauzatzeko behar diren baimen eta lizentzia guztiak eskuratu behar ditu, hala publikoak nola pribatuak. Beraz, kontratistaren kontura izango dira honako hauek:

- a) Udal-baimen guztiak kudeatzea (aldamioak, pasabide-seinaleak, hesiak, hartuneetarako bide-irekierak... jartzeko udal-baimenak), obren udal-lizentzia izan ezik.
- b) Kontratua betearazteko behar diren lizentziak, dokumentuak eta informazioa - organismo publiko zein pribatuenak - eskuratzeko egin beharreko gastuak, bai eta kontratua betearazteko beharrezkoak diren gainerako zergak, eskubideak, tasak edo konpentsazioak eta gainerako tributu, karga edo gastu guztiak ere.

Besteak beste, eta zehatz ez bada ere beste, eta zehatz ez bada ere : kontratistaren kargura izango dira jarduteko alta eta baimena lortzeko, sare eta zerbitzuetara lotzeko, behin-behineko eta behin betiko hartuneak egiteko eta, oro har, instalazioen funtzionamendu egoki eta legeztatua lortzeko organismo eskudunei aurkeztu beharreko proiektuak idazteak eta ikuskatzeak eragiten dituzten gastuak, bai eta obren zuzendaritza eta ikuskapena egiteko lan teknikoen gaineko tasak ere, eta Euskal Autonomia Erkidegoko Administrazioaren Tasa eta Prezio Publikoei buruzko Legearen testu bateginean (1/2007 Legegintzako

42

Esp. zk.: